
AVIZ

asupra proiectului de Lege privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate

În conformitate cu prevederile art. 89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, trimis cu adresa nr. P.L.X-588 din 29 septembrie 2004, înregistrat  sub nr. 31/883 din 29.09. 2004.


Senatul a adoptat, în şedinţa sa din 27 septembrie 2004, proiectul de Lege.


Camera Deputaţilor este Cameră decizională.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din           05 octombrie 2004.


Membrii comisiei au examinat proiectul de lege supus aprobării, expunerea de motive la proiectul de lege şi avizul favorabil al Consiliului Legislativ nr. 728 din 28.04.2004.

În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

